افغانستانده 6- میزانده بولیب اوتگن جمهور رئیسلیک سیلاوی نینگ نتیجه لری نینگ اعلان قیلینیشی کوتیلر ایکن، مستقل سیلاو کمیسیونی 8 مینگ 225 مرکزیده گی رایلرنینگ قیته دن سنلیشی بوییچه قرار قبول قیلدی.
افغانستان مستقل سیلاو کمیسیونی سوزچیسی ذبیح الله سادات، انادولو آژانسی گه بیرگن بیاناتیده، سیلاو کمیسیونی اعضالرلی تامانیدن آلینگن قرارگه بناً انچه مرکزده گی رایلرنینگ قیته دن سنلیشینی خبر بیردی.
نتیجه لرنینگ شفاف بیر شکلده اعلان قیلینیشی اوچون رایلرنینگ تکرار سنلیشی گه دقت قره تگن سادات، رای سنش جریانیده برچه کاندیدلرنینگ نماینده لری نینگ سنش مرکزیده بولیشلرینی خواهله گن لیکلرینی بیلدیردی.
رایلرنینگ قیته دن سنلیشی گه ایریم کاندیدلر ناراضی چیلیک بیلدیرر ایکن، جمهور باشلیغی و جمهور رئیسلیک کاندیدی اشرف غنی، رایلرنینگ تکرار سنلیشینی قوللب – قوتله ماقده.
افغانستان اجرائیه باشلیغی و جمهور باشلیغی کاندیدی عبدالله عبدالله ایسه رایلرنینگ قیته دن سنلیشینی خواهله مه گن لیکلرینی بیلدیردی.
رای سنش پروسه سی کنسل قیلینمه گن تقدیرده اعلان قیلینه دن نتیجه نی قبول قیلمسلیکلرینی ایتگن عبدالله، سیلاو کمیسیونی نینگ خلق نینگ أراده سی گه اره لشمس لیگینی قید ایتدی.
عبدالله رایلرنی قیته دن سنش بهانه سی بیلن اوتمس رایلرنینگ حساب گه آلیش گه فرصت بیرمسلیکلرینی ایتدی. عبدالله کاندیدلر نماینده جونتمه گن رای سنش پروسه سیدن یوزه گه چیقه دیگن نتیجه نینگ هیچ کیم تامانیدن قبول قیلینمس لیگینی افاده ایتدی.
باشقه تاماندن جمهور رئیس لیک کاندیدلریدن گلبدین حکمتیار بیلن رحمت الله نبیل هم بیانات بیریب رایلرنینگ قیته دن سنلیشی گه مخالف ایکن لیکلرینی بیلدیردیلر.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
